Document ID: 32006R0508

UREDBA KOMISIJE (ES) št. 508/2006
z dne 29. marca 2006
o spremembi Uredbe (ES) št. 174/1999 glede izvoznih dovoljenj za mleko v prahu, ki se izvaža v Dominikansko republiko
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1), in zlasti člena 30(1) Uredbe,
ob upoštevanju naslednjega:
(1)
Člen 20a Uredbe Komisije (ES) št. 174/1999 z dne 26. januarja 1999 o posebnih podrobnih pravilih za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil za mleko in mlečne izdelke (2) določa pravila za upravljanje kvote mleka v prahu za izvoz v Dominikansko republiko na podlagi Memoranduma o soglasju med Evropsko skupnostjo in Dominikansko republiko, potrjenega s Sklepom Sveta 98/486/ES (3).
(2)
Zaradi čedalje večjega zanimanja za mleko v prahu v maloprodajni embalaži v Dominikanski republiki je ustrezno vključiti oznako proizvoda 0402 10 11 9000 na seznam proizvodov, ki izpolnjujejo pogoje za izvozno dovoljenje po členu 20a Uredbe (ES) št. 174/1999.
(3)
Ker utegne od datuma vloge za izvozno dovoljenje do dejanskega izvoza miniti precej časa, je po izkušnjah sodeč zelo težko predvideti, kakšna bo končna embalaža proizvoda na dan izvoza. To težavo bi odpravili tako, da bi bilo mogoče zamenjati proizvode, če je stopnja njihovega izvoznega nadomestila enaka in če izvoznik za to zaprosi pred zaključkom izvoznih formalnosti.
(4)
Po odstavku 4(a) člena 20a je del kvote rezerviran za izvoznike, ki lahko dokažejo, da so izvažali zadevne proizvode v vsakem od treh koledarskih let pred časom za vložitev zahtevkov. Kaže, da nekateri tradicionalni izvozniki zaradi specifičnih začasnih razmer v Dominikanski republiki niso mogli dejansko izvažati v enem od referenčnih let, čeprav lahko dokažejo, da redno izvažajo. Zato je primerno referenčno obdobje podaljšati.
(5)
Uredbo (ES) št. 174/1999 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Upravljalnega odbora za mleko in mlečne izdelke -
SPREJELA NASLEDNJO UREDBO:
Člen 1
Člen 20a Uredbe (ES) št. 174/1999 se spremeni:
1.
V odstavku 3 se pred kodo 0402 10 11 9000 vstavi koda proizvoda 0402 10 19 9000;
2.
Točka (a) odstavka 4 se nadomesti z:
„(a)
prvi del, enak 80 % ali 17 920 t, se porazdeli med izvoznike Skupnosti, ki lahko dokažejo, da so izvažali proizvode iz odstavka 3 v Dominikansko republiko v vsaj treh od štirih koledarskih let pred časom za vložitev zahtevkov;“;
3.
Doda se odstavek 18:
„18. Z odstopanjem od člena 5(1) lahko imetniki dovoljenj zaprosijo za zamenjavo kode v Oddelku 16 izvoznega dovoljenja z drugo kodo, navedeno v odstavku 3 tega člena, kadar je nadomestilo enako.
Zahtevek zanjo se vloži pred zaključkom formalnosti iz člena 5 ali 26 Uredbe (ES) št. 800/1999.
V dveh delovnih dneh po spremembi kode proizvoda pristojni organi države članice Komisiji sporočijo:
(a)
ime in naslov imetnika dovoljenja;
(b)
serijsko številko dovoljenja ali izpisek iz dovoljenja ter datum izdaje;
(c)
izvorno kodo proizvoda;
(d)
končno kodo proizvoda.“
Člen 2
Ta uredba začne veljati na dan po objavi v Uradnem listu Evropske unije.
Uporablja se samo za izvozna dovoljenja, za katera je bil zahtevek vložen v skladu s členom 20a Uredbe (ES) št. 174/1999 od 1. aprila 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. marca 2006

Labels: 3
17
18